Latvijas vēstnieks Apvienotajā Karalistē

Latvijas Republikas vēstnieks Lielbritānijas un Ziemeļīrijas Apvienotajā Karalistē () ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu Apvienotajā Karalistē. Vēstniecība kopš 1994. gada oktobra atrodas 45 Nottingham Place Londonā, bet konsulārā daļa kopš 2014. gada — Grove House 248A Marylebone Road Londonā.

 Sūtņu un vēstnieku uzskaitījums 
 Zigfrīds Anna Meierovics (1918), kopš 1918. gada 12. jūlija Latviešu pagaidu nacionālās padomes diplomātiskais pārstāvis Apvienotajā Karalistē, viņam izsniegtajā pilnvarā bija norādīts, ka “pārstāvis visur aprādīs suverēnas un nedalītas Latvijas vajadzību”. Viņa rezidence sākotnēji bija The Langham viesnīcā, pēc 1918. gada 11. novembra 115 Park Road, Regent’s Park Londonā (ēka nav saglabājusies)Trail 1: Diplomatic missions  University College London
 Georgs Bisenieks (1919—1924), kopš 1919. gada 6. janvāra Latvijas diplomātiskais pārstāvis Londonā, kopš 1921. gada 6. maija Latvijas ārkārtējais sūtnis un pilnvarotais ministrs Apvienotajā Karalistē ar rezidenci 24 Gledhow Gardens, South Kensington Londonā
 Frīdrihs Vesmanis (1925—1932), Latvijas ārkārtējais sūtnis un pilnvarotais ministrs Apvienotajā Karalistē ar rezidenci 87 Eaton Place Londonā
 Kārlis Reinholds Zariņš (1933—1963), Latvijas ārkārtējais sūtnis un pilnvarotais ministrs Apvienotajā Karalistē, Latvijas diplomātiskā un konsulārā dienesta vadītājs trimdā (1940—1963) ar rezidenci (Latvian Legation) 87 Eaton Place Londonā
 Teodots Ozoliņš (1963—1981), Latvijas Republikas pilnvarotais lietvedis (chargé d'affaires) Apvienotajā Karalistē ar rezidenci 6 Holland Park Road Londonā
 Pauls Reinhards (1981—1990), Latvijas Republikas sūtniecības vadītājs Apvienotajā Karalistē ar rezidenci 72 Queensborough Terrace Londonā
 Marija Anna Zariņa (1990—1992), Latvijas Republikas pilnvarotā lietvede, sūtniecības vadītāja Apvienotajā KaralistēĀrlietu ministrijas valsts sekretārs Andrejs Pildegovičs atklāj Latvijas vēstnieku un diplomātisko pārstāvju Lielbritānijā foto portretu galeriju  mfa.gov.lv 04.09.2014. ar rezidenci 72 Queensborough Terrace Londonā
 Jānis Lūsis (1992—1996), Latvijas ārkārtējais un pilnvarotais vēstnieks Apvienotajā Karalistē, ārkārtējais un pilnvarotais vēstnieks Īrijas Republikā (no 1993. gada) ar rezidenci 72 Queensborough Terrace, no 1994. gada 45 Nottingham Place Londonā
 Normans Penke (1997—2001), Latvijas ārkārtējais un pilnvarotais vēstnieks Apvienotajā Karalistē un Īrijas Republikā ar rezidenci Londonā
 Imants Daudišs (2001—2002), Latvijas ārkārtējais un pilnvarotais vēstnieks Apvienotajā Karalistē un Īrijas Republikā ar rezidenci Londonā
 Jānis Dripe (2002—2005), Latvijas ārkārtējais un pilnvarotais vēstnieks Apvienotajā Karalistē un Īrijas Republikā (līdz 2003. gadam) ar rezidenci Londonā
 Indulis Bērziņš (2005—2009), Latvijas ārkārtējais un pilnvarotais vēstnieks Apvienotajā Karalistē
 Eduards Stiprais (2009—2013), Latvijas ārkārtējais un pilnvarotais vēstnieks Apvienotajā Karalistē
 Andris Teikmanis (2013—2016), Latvijas ārkārtējais un pilnvarotais vēstnieks Apvienotajā Karalistē, Austrālijas Savienībā un Jaunzēlandē ar rezidenci Londonā
 Baiba Braže (2016—2020), Latvijas ārkārtējā un pilnvarotā vēstniece Apvienotajā Karalistē
 Ivita Burmistre (2020—2024), Latvijas ārkārtējā un pilnvarotā vēstniece Apvienotajā Karalistē
 Atis Lots (kopš 2024. gada), Latvijas ārkārtējais un pilnvarotais vēstnieks Apvienotajā Karalistē

 Atsauces 

*